钦定古今图书集成/明伦汇编/官常典/第103卷 > 《宋庐陵王诔》谢灵运
## 钦定古今图书集成/明伦汇编/官常典/第103卷 > 《宋庐陵王诔》谢灵运

“事非《淮南》，而痛深于中雾，迹非任城，而暴甚于仰毒，
托体皇极，衔怨至尽，岂惟有识伤慨，故亦率土凄心，
盖出罔己之悲，以陈酸切之事云尔。”诔曰哀哀君王，
终仁且德，在枉无言，即罪有默，曾是忍虐，古来一酷，
身微咎累，痛逾鸩毒，何斯祸斯，乃怨乃辱，命如可延，
人百其赎，矜急景之难留，悼惊波之易沦，自君王之
“冥漠，历弥稔于此春。聆鸣禽之响谷，视乔木之陵云。
咸感节而兴悦，独怀悲而莫申。侯射隼于高墉，赫王
典以正刑。服二辜于北犴，致九伐于南荆。发酸痛于
仁诏，令宠赠于哀心。布凄楚于帝言，摅绸缪于皇音。”